Concorde

Aérospatiale-BAC Concorde (ofte referert til berre som Concorde) var eit turbojet-drive supersonisk passasjerfly. Flyet var eit resultat av eit anglo-fransk samarbeid, der engelske BAC og franske Aérospatiale samarbeidde om å utvikla flyet. Concorde flaug fyrste gong i 1969 og vart sett inn i rutetrafikk i 1976. Concorde flaug faste transatlantiske flygingar frå London og Paris til New York og Washington, D.C. Overlydsflyet var i stand til å fly desse strekningane på halvparten av den tida andre passasjerfly med jetmotorar brukte. Sjølv om flyet var i drift i 27 år, vart det berre bygd 20 maskiner. Salet kunne difor ikkje forsvara utviklingskostnadene, og dei to produsentane lei store økonomiske tap. Den britiske og franske staten såg det likevel som viktig å oppretthalda drifta av Concorde, og subsidierte difor Air France og British Airways, dei to operatørane av flytypen, for å sikra at det var halde fram med flygingane. Kjelder Litteratur Leney, David/MacDonald, David: Aérospatiale/BAC Concorde 1969 to 2003: Owner's Workshop Manual. Somerset, 2010. ISBN 978-1-84425-818-5 Calvert, Brian (2007). Flying Concorde: The Full Story. Airlife Publishing. ISBN 1-8403-7352-0. Endres, Günter (2001). Concorde. St Paul, Minnestota: MBI Publishing Company. ISBN 0-7603-1195-1. Orlebar, Christopher (2004). The Concorde Story: 21 Years in Service. Oxford: Osprey Publishing. ISBN 1-85532-667-1. Trubshaw, Brian (2007). Concorde: The Complete Inside Story. Sutton Publishing. ISBN 0-7509-2393-8. Skinner, Stephen (2009). Concorde. Midland Publishing. ISBN 978-1-85780-269-6. Darling, Kev (2004). Concorde. The Crowood Press Ltd. ISBN 1 86126 654 5. 5. Redaksjon (2000). Modern Air Transport. Putnam Aeronautical Books. ISBN 0 85177 877 1. 1. Bakgrunnsstoff BritishAirways.com – Informasjon om Concorde hos British Airways Concordesst.com – Concordes historie Concordesst.com/Fleetoverview – Oversyn over der dei gjenverande Concorde-flyene er